אצטדיון אדוארד סטרלצוב

אצטדיון אדוארד סטרלצוב; הוא שמו הנפוץ של מתחם הספורט על שם אדוארד סטרלצוב (ברוסית: Спортивный комплекс имени Э. А. Стрельцова, שבעבר נקרא בפשטות בשם אצטדיון "טורפדו") הוא מתקן ספורט רב-תכליתי הממוקם ברחוב המזרחי של נפת דנילובסקי במחוז האדמיניסטרטיבי הדרומי במוסקבה. במשך שנים שימש כמגרשה הבייתי של קבוצת טורפדו מוסקבה. המתחם כלל מגרש ספורט מרכזי (אצטדיון), מספר מגרשי ספורט (למשחקי כדורסל ומשטח החלקה), מגרש טניס פתוח, חדרי כושר להיאבקות ואגרוף ומבני התעמלות ומתקני אחסון. מתחם הספורט מארח תחרויות כדורגל ואתלטיקה. מאז 2022, אצטדיון הכדורגל נמצא בשיפוצים והשלמתו מתוכננת לשנת 2026. האצטדיון נבנה בשנת 1959 לשמש כשדה אימונים עבור קבוצת הכדורגל מפעל הרכבים המוסקבאי על שם ליכאצ'ב. משחק הבכורה באצטדיון נערך ב-15 באפריל 1977 במסגרת אליפות ברית המועצות, בין "טורפדו" ל"צ'רנומורץ". בשנים 1978–1997 ובשנים 2010–2013 והחל מנובמבר 2017, מהווה למגרש הבייתי של קבוצת "טורפדו". ב-21 ביולי 1997, לאצטדיון "טורפדו" נוסף השם אדוארד סטרלצוב על שם כוכב טורפדו האגדי אדוארד סטרלצוב. בכניסה הראשית למתחם הספורט נחנכה אנדרטה לזכרו, מעשה ידי הפסל אלכסנדר טראסנקו ונערך שיפוץ ב-1998. בשנת 2016 נודע על תוכניות ראשוניות לשיפוץ האצטדיון, כשחברת הפיתוח OPIN (שהיא חלק מקבוצת "ONEXIM") הודיעה שהיא מוכנה להשקיע בבנייה מחדש של האצטדיון בהשקעה של 150 מיליון דולר — OPIN תכננה לבנות מחדש את מתחם הספורט ומסביבו לבנות מגדלים למגורים ומסחר. השטח הכולל של המבנים תוכנן להגיע לכדי 430,000 מ"ר, כשהאצטדיון יחלוש על שטח של כ-120,000 מ"ר. ברם, במאי 2019 נודע שמשרד האדריכלים הצרפתי Michel Remon & Associes זכה במכרז לשיפוץ מקיף יותר של האצטדיון, שיפוץ שייצא לדרך בסוף שנת 2020, במימונו של בעלי טורפדו, רומן אבדייב. מאחר שמצב האצטדיון באותה עת דרש שיפוץ מקיף לצורך התאמתו לתקנים המודרניים של FIFA ו-UEFA ולאירוח משחקים בינלאומיים. על פי התוכניות תוגדל תכולת המושבים ל-15,076 ותתווסף חניה עבור 780 כלי רכב. מגרש הכדורגל כולל דשא טבעי מחומם. התאורה — בעלת עוצמה של 1200 לאקס. על המגרש מותקנים שני לוחות אלקטרוניים המציגים מידע על מהלך המשחק ולוח תוצאות. האצטדיון בעל רישוי לארח משחקי כדורגל של פיפ"א ואופ"א, משחקי ליגת העל וליגת הכדורגל הלאומית. עד 1976 האצטדיון הכיל רק יציע אחד, אשר היה ממוקם על מדרון סמוך למגרש. לאחר שיפוץ שבוצע זמן קצר לפני אולימפיאדת מוסקבה, הוגדלה תכולת המושבים והאצטדיון הכיל 16,000 מושבים. בשנת 1998 האצטדיון שופץ מחדש, במקום ספסלי העץ ביציעים נוספו כיסאות פלסטיק וקיבולת האצטדיון הורדה ל-13,300 איש. באצטדיון הותקנה לראשונה מערכת חימום מלאכותית של הדשא. בשנת 2010, פורק הכיתוב "מוסקבה" מהיציע והוחזר הכיתוב "טורפדו". יציע האוהדים הוא היציע המערבי ובחדר מתחתיו ישנה חנות של המועדון שמוכרת מזכרות וישנו גם בר בשם "מערב-5", בסופו של כל משחק נערכת מה שמכונה בשם 'מחצית שלישית' שהיא למעשה מפגש של השחקנים עם האוהדים שלהם. באפריל 2013 האצטדיון קיבל מאופ"א אישור לארח משחקים של ליגת העל הרוסית. האצטדיון נבנה על חשבון מפעל זיל והיה שייך לו לאורך כל התקופה הסובייטית וגם יותר מעשור לאחר קריסת ברית המועצות. בשנת 2005, קומפלקס הספורט נרכש מזיל על ידי חברת "נורילסק ניקל", אשר יחד עם עיריית מוסקבה רכשה ממפעל הרכבים את מועדון הכדורגל "מוסקבה" (שנקרא עד אז טורפדו-זיל). מאז 2007, קומפלקס הספורט שייך לחברה באחריות מוגבלת בשם "מתחם הספורט אדוארד סטרלצוב", המהווה חלק מקבוצת "ONEXIM". כל מניות חברת הניהול נמצאים בידי סמנכ"לית הכספים של ONEXIM, ילנה ברבאשבה. במהלך השנים, האצטדיון הושכר על ידי מועדוני הכדורגל "ספרטק", צסק"א ו"טורפדו-זיל". משנת 1997, האצטדיון שימש כמגרש של מועדון הכדורגל "טורפדו-זיל", ששמו שונה מאוחר יותר ל"מועדון הכדורגל מוסקבה". בשנת 2010, לאחר פירוק מועדון הכדורגל "מוסקבה", "טורפדו" הפכה למפעילה הראשית של האצטדיון, אשר שוב הפך למגרש הבית שלה. עד 2006 ומ-2011 משמש לאימון גופני עבור תלמידי האוניברסיטה התעשייתית הממלכתית של מוסקבה. האצטדיון גם משמש כמתחם אימונים עבור בית הספר לכדורגל "מוסקבה" על שם וורונין (ЦПЮФ «Москва» им. В. Воронина). האצטדיון שימש כבסיס אימונים של הנבחרת הלאומית לפני משחקי הידידות נגד אורוגוואי ובלגיה, וגם לקראת משחקי מוקדמות טורניר גביע העולם 2014 נגד נבחרות פורטוגל ואזרבייג'ן באוקטובר 2012. וגם בטורנירי ההכנה למוקדמות יורו 2012 נגד נבחרות אירלנד ומקדוניה, אנדורה וסלובקיה.  ב-1984, האצטדיון אירח משחקים באליפות אירופה (עד גיל 19). ב-1997 האצטדיון אירח את משחק הגמר של הגביע הרוסי בכדורגל 1996/1997, שבו זכתה לוקומוטיב מוסקבה. ב-26 בספטמבר 2012 האצטדיון אירח משחק במסגרת שלב 16 האחרונות של הגביע הרוסי בין "טורפדו" ו"דינמו" שהסתיים בשערורייה. המשחק הופסק בתוצאה 2:1 לטובת דינמו בשל העובדה שהשופטים נאלצו להפסיקו פעמיים בשל תסיסה ביציעים. יומיים לאחר מכן ועדת המשמעת של התאחדות הכדורגל החליטה לפסוק הפסד טכני בתוצאה 0:3 לטורפדו והטילה קנס של 300 אלף רובל ו-200 אלף רובל נוספים לשני המועדונים בשל שימוש אוהדיהם בפירוטכניקה. כעונש נוסף; שלושת משחקי הבית הבאים באליפות הליגה הלאומית "טורפדו" ערכה ללא קהל. בעונת 2012/2013, האצטדיון אירח משחק אחד במסגרת ליגת העל בין "ספרטק" ו"אלניה" במחזור ה-30, ב-26 במאי 2013. ב-2013, האצטדיון אירח את משחקי הטורניר המאוחד. מדיה וקבצים בנושא אצטדיון אדוארד סטרלצוב בוויקישיתוף אתר האינטרנט הרשמי של אצטדיון אדוארד סטרלצוב אצטדיון טורפדו באתר עיריית מוסקבה מראה האצטדיון מהלוויין Завершается строительство ФОКа у стадиона «Торпедо» Стадиону на Восточной вернут название "Торпедо" Последний футбольный кусочек СССР – всё. Каким мы запомним легендарный стадион «Торпедо» План-схема спортивного комплекса имени Э. А. Стрельцова [1] Домашний стадион «Торпедо» обойдётся компании Прохорова в $150 млн Стадион, на котором «Торпедо» будет играть как «Барселона». В Москве появится еще одна топ-арена Проект нового стадиона "Торпедо" показали в Москве Третий тайм "Стадиону им. Эдуарда Стрельцова присвоена первая категория УЕФА". Михаил Прохоров берёт лицензии на себя // Коммерсантъ, 5 апреля 2011 г. "«Торпедо» подписало контракт со спорткомплексом им. Стрельцова". "Правительство Москвы сохранит школу им. Воронина". "Первый этап подготовки к Евро-2012 сборная России начнёт 20 мая". "Сбор команды Дика Адвоката запланирован на 15 ноября". "8 октября сборная России начнёт подготовку к играм с Португалией и Азербайджаном". "Во вторник сборная России проведёт вечернюю тренировку". "Сборная России соберётся 30 августа". Результаты на сайте, www.RSSSF "Матч Кубка России «Торпедо» — «Динамо» прекращён из-за болельщиков". "«Торпедо» засчитано техническое поражение со счётом 0:3 в матче с «Динамо»". "Последний матч в сезоне «Спартак» проведёт на стадионе им. Стрельцова".